ບັນດາຜູ້ສະໝັກເລືອກຕັ້ງ ຈາກພັກຣີພັບບລິກັນ ແຂ່ງກັນ ຫາສຽງ ໃນລັດຟລໍຣີດາ (ເບິ່ງວີດີໂອ)
ທ່ານມິດ ຣອມນີ ແລະທ່ານນິວ ກິງຣິຈ ກໍາລັງຫາສຽງແຂ່ງກັນ ຢ່າງດຸເດືອດ ໃນລັດຟລໍຣີດາ ລ່ວງໜ້າ ການເລືອກຕັ້ງຂັ້ນຕົ້ນ ຂອງພັກຣີພັບບລິກັນ ໃນວັນອັງຄານ.
ທ່ານ Mitt Romney ແລະທ່ານ Newt Gingrich ທີ່ຫວັງວ່າຈະໄດ້ເປັນຜູ້ສະໝັກຮັບ ເລືອກຕັ້ງປະທານາທິບໍດີສະຫະລັດຕາງໜ້າພັກ Republican ກໍາລັງຫາສຽງແຂ່ງກັນ ເພື່ອຊອກຫາສຽງສະໜັບສະໜຸນໃນລັດຟລໍຣີດາ ໃນພາກຕາເວັນອອກສຽງໃຕ້ຂອງ ສະຫະລັດ ຊຶ່ງຈະມີການເລືອກຕັ້ງຂັ້ນຕົ້ນຂອງພັກ ໃນວັນທີ 31 ມື້ຮືນີ້ ຜູ້ສະມັກເລື້ອກຕັ້ງທີ່ມີສຽງນໍາໜ້າທັງສອງທ່ານ ທີ່ກໍາລັງເເຂ່ງຂັນກັນ ເພື່ອໃຫ້ໄດ້ເປັນຜູ້ ສະໝັກເລືອກຕັ້ງ ແຂ່ງກັບປະທານາທິບໍດີ ບາຣັກ ໂອບາມາ ໃນເດືອນພະຈິກປີນີ້ ໄດ້ພາ ກັນຫາສຽງໃນທົ່ວລັດຟລໍຣີດາ ໃນວັນເສົາວານນີ້ ທ່ານຣອມນີ ນັກລົງທຶນເສດຖີເງິນລ້ານ ແລະເປັນອະດີດຜູ້ປົກຄອງລັດ Massachu- setts ມີຄະແນນນໍາໜ້າ ຕາມການຢັ່ງຫາງສຽງປະຊາຊົນຄັ້ງຫລ້າສຸດ (ເບິ່ງວີດີໂອ) ທ່ານ Newt Gingrich ອະດີດປະທານສະພາຕໍ່າສະຫະລັດ ໄດ້ຮັບການສະໜັບສະໜຸນ ໃນວັນເສົາວານນີ້ຈາກອະດີດຄູ່ແຂ່ງຄົນນຶ່ງ ຄື ທ່ານ Herman Cain ເສດຖີນັກທຸລະກິດ pizza ຊຶ່ງໄດ້ຖອນໂຕອອກຈາກການແຂ່ງຂັນໃນຕົ້ນເດືອນທັນວາຜ່ານມາ ຫລັງຈາກທ່ານ ຖືກກ່າວຫາວ່າ ລວນລາມທາງເພດຕໍ່ແມ່ຍິງຫລາຍຄົນແລະບໍ່ຊື່ສັດຕໍ່ພັນລະຍາ ສ່ວນຜູ້ສະມັກເລືອກຕັ້ງອີກ 2 ທ່ານ ຄື: ທ່ານຣິກ ແຊນທໍຣໍາ ອະດີດສະມາຊິກສະພາສູງ ສະຫະລັດ ຈາກລັດ Pennsylvania ແລະທ່ານRon Paul ສະມາຊິກສະພາຕໍ່າສະຫະ ລັດຈາກລັດTexas ນັ້ນ ມີຄະແນນນິຍົມລ້າຫລັງຢ່າງຫລວງຫລາຍ